Lav et referat af nedenstående tekst:

Tekst:
Onsdag kom det frem i Nordjyske , at Aalborg Kommune betalte 225.000 kroner i markedsføringstilskud til Aalborg Kongres & Kultur Center i forbindelse med 3F's kongres i byen i 2016. Det følger i kølvandet på afsløringer om, at Aalborg Kommunes eventchef brugte 222.249 kroner på en velkomstreception for 3F i Aalborg - med åbningstale af borgmesteren selv. Men hvad borgernes penge i kommunekassen reelt er brugt på, kom der ikke klart svar på, hverken mandag til Økonomiudvalgsmødet eller da historien om 2016-tilskuddet kom frem onsdag. Det mener rådmand for Senior- og Omsorg, Kristoffer Hjort Storm (UP) i hvert fald ikke: -	Jeg synes, at det er yderst kritisabelt, at vi tilbage i februar, hvor ’Nybyggersagen’ kørte, fik at vide, der ikke var andre historier. Vi sagde, vi ville vide, hvad der var af fortidens skeletter, lyder det nærmest opgivende fra Kristoffer Hjort Storm efter de seneste dages forklaringer. Ikke overrasket I forlængelse af sagen om de 100.000 kroner som Aalborg Kommune betalte til markedsføring for TV 2-programmet ’Nybyggerne’, men hvor pengene gik til byggefirmaet 2E Group, har forvaltningen i Aalborg reelt været under administration. Også dengang var der problemer med både journaliserings- og notatpligten. Nu viser det samme at gøre sig gældende for et beløb, der er mere end dobbelt så stort. Det er ikke så overraskende for Kristoffer Hjort Storm. Det frustrerende for rådmanden er, at forvaltningen laver en mangelfuld undersøgelse af sig selv. -	Vi vil hellere have et ordentligt svar i stedet for et fikst svar, fordi man så tror, man kan lægge sagen ned efter en dag, raser han. Beslutningen om den lille kvarte million i markedsførringstilskuddet blev taget i 2014. Men ingen ved, hvad markedsføringen bestod af, og hvad borgernes skattekroner altså reelt gik til. -	Det kan ikke være rigtigt, at de ikke er i stand til at undersøge, hvad der har været af betalinger, når de er bedt om det flere gange. Tror du på at forvaltningen fremadrettet er opmærksomme nok på notat- og journaliseringspligt? -	Det håber jeg da, de er. Det tror jeg også, men deres arbejde med at gå tilbage og finde ting frem - den er ikke god nok. Der har jeg ikke tillid til at de gør, hvad de bliver bedt om. -	Enten forsøger de bevidst at holde på ting, vi ikke skal vide, eller også er de fuldstændig ligeglade.

Referat:
Sagen om 3F-støtte til en kongres på en kvart million kroner i 2019 - som eksperter kalder i strid med kommunalfuldmagten - viser sig nu ikke at være en engangsmisere.